電話騙案

電話騙案，又叫電話詐騙，係打電話去呃人嘅詐騙罪案，手法好多，包括：
電話短訊通知中獎，要事主先俾手續費、中獎稅，然後先可以收獎金
白撞電話，認親認戚，叫事主去入錢
電話冒充政府部門、銀行、差館、速遞公司咁，叫人入錢交出財物
電話問卷查晒對方個人資料，方便做世界，打劫、鏢參

防範
響香港，如果有懷疑，可以打電話冧巴：18222。響港澳地區，一般危急情況打電話冧巴：999 (求救電話)。即刻收線亦係防範電話騙案嘅一個辦法。

攷

詐騙